અમારા ગૃપ પાસે પુરતો સમય હતો આથી અમે એમની ઈચ્છાને સહર્ષ વધાવી લીધી, પણ ખરેખર તો પાર્ટીના નામથી જ બધા લાલચુ થઈ ગયેલા. સતત પાંચ દિવસથી સમય, આજ્ઞા, નીતિ-નિયમો અને વ્હીસલના અવાજ સાથે ઊગતી અમારી સવાર અને ઢળતી સાંજ આ બધાથી ટેવાઈ ગયેલુ અમારુ માઈન્ડ અને શરીર હજુ અમને મળેલી હળવાશ સ્વીકારી શક્યું નહોતુ. આ જ કારણ છે કે આપણા મિલિટ્રીના જવાનો રીટાર્યડ થયા પછી પણ આટલા શિસ્તબદ્ધ હોય છે. આ સેલિબ્રેશન માટે ખાસ બનાવવામાં આવેલા અને જોતા જ મોંમાં પાણી આવી જાય એટલાં સ્વાદિષ્ટ અને ભાત-ભાતના વ્યંજનો પર અમે લગભગ પર ટૂટી જ પડ્યા જાણે વર્ષોથી ભૂખ્યા હોઈએ.